ט"ז על יורה דעה שח


סעיף א
אסור בגיזה. אפי' הצמר מסובך כן מוכח בסי' שכ"א סעיף ט':

אין השחיטה מתרת כו'. פירש"י הטעם דחיישינן אי מתירתו אתי לאשהויי לבכור כדי שתשיר כל צמר ואתי ביה לידי תקלה בגיזה ועבודה:

סעיף ב
שעיקרו הפוך. פירוש שכפול באמצעיתו ושני ראשיה בולטין לחוץ:

סעיף ה
מלא הסיט. פי' שיעור שיש מאצבע לאמה כשמרחיק האצבעות מהדדי נקרא מלא הסיט והריוח שבין אצבע לגודל נקרא סיט כפול:

אם אינו דבר חשוב בטל ברוב. כתב רש"י סוף תמורה ואי קשיא הא דאמרי' במס' נדה בגד שארג בו כלאים ה"ז לא ימכרנו לעובד כוכבים ואמאי לא ליבטל האי חוט ברוב לאו פירכא היא דבכלאים לא אמרי' בטל ברוב דעיקר האיסור ע"י תערובות הוא ולא שייך בהו ביטול ברוב עכ"ל. והוא כדברי התוס' שהבאתי בסי' רצ"ט בסעיף א' לעיל ואין להקשות דאמאי כתב הטור בסי' ש"ג דבכלאים דרבנן הינתק חוט א' כו' ואמאי לא בטיל ברוב דהא דרבנן היא י"ל דלענין ביטול ברוב שווינהו רבנן כדאורייתא דכל שישנו בעין אוסר כמו מן התורה דמה דתיקון רבנן כעין דאורייתא תיקון משא"כ אם היה א' דאפשר דאינו בעולם בזה הקילו. כן נראה לי: